Broj: 01-056/23-4388/4 Podgorica, 30.05.2023. godina

**Izvještaj o sprovedenim konsultacijama sa zainteresovanim nevladinim organizacijama u cilju priprema Sektorskih analiza za finansiranja NVO u 2024.godini**

**Izvještaj o sprovedenim javnim konsultacijama, a u vezi sa nacrtima Sektorskih analiza za finansiranje NVO u 2024.godini, i to za: oblast saobraćaj, sigurnost i bezbjednost u saobraćaju; oblast zaštite životne sredine u saobraćaju; oblast zaštite lica sa invaliditetom u saobraćaju; oblast energetike i energetske efikasnosti.**

Ministarstvo kapitalnih investicija, na osnovu člana 12 i 13 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list Crne Gore“, broj 41/18), a u vezi sa članom 32a stav 2 Zakona o nevladinim organizacijama ("Službeni list Crne Gore", br. 39/11 i 37/17), dana 27.aprila 2023. godine, objavlilo je Javni poziv zainteresovanim nevladinim organizacijama za dostavljanje komentara, a u cilju sačinjavanja Sektorskih analiza za utvrđivanje prijedloga prioritetnih oblasti od javnog interesa i potrebnih sredstava za finansiranje projekata i programa nevladinih organizacija i to za: oblast saobraćaj, sigurnost i bezbjednost u saobraćaju; oblast zaštite životne sredine u saobraćaju; oblast zaštite lica sa invaliditetom u saobraćaju; oblast energetike i energetske efikasnosti.

Uz javne pozive, na uvid su priložene i sektorske analize za utvrđivanje predloga prioritetnih oblasti od javnog interesa i potrebnih sredstava za finansiranje projekata i programa nevladinih organizacija iz Budžeta Crne Gore u 2024. godini.

**Metoda konsultovanja: e-mail**

U skladu s Javnim pozivom, konsultacije s nevladinim organizacijama trajale su 15 dana, počev od 27.aprila do 12.maja 2023. godine, pri čemu su zainteresovane nevladine organizacije svoje predloge mogle uputiti elektronskim putem na e - mail adrese istaknute u pozivu.

U navedenom periodu dostavljeni su komentari i sugestije od strane NVO u oblastima: saobraćaj, sigurnost i bezbjednost u saobraćaju; zaštite lica sa invaliditetom u saobraćaju. U navedenom period nije bilo kometara i sugestija za sledeće oblasti zaštite životne sredine u saobraćaju; energetike i energetske efikasnosti.

U periodu procesa trajanja konsultacija od 27.04.2023.godine – 12.05.2023.godine, na e-mail adresu kontakt osoba, na nacrte sektorskih analiza, pristigli su komentari od strane dvije nevladine organizacije.

Za oblast zaštite lica s invaliditetom, predlog/sugestije su dostavljenje od strane jedne nevladine organizacije, Udruženje roditelja djece sa teškoćama u razvoju - Podgorica, putem e mail-a.

Sugestije za sektorsku analizu u oblasti zaštite lica sa invaliditetom u saobraćaju:

* Povećanje ukupnog iznosa sredstava ( planirano 75.000,00 eura) i povećanja ukupnog iznosa za projekte NVO, sa planiranih 5.000,00-7.000,00 eura na 8.000,00 eura do 10.000,00 eura.

U skladu sa navedenim sugestijama, izvršena je korekcija Sektorske analize za finansiranje NVO u oblasti zaštite lica sa invaliditetom u oblasti saobraćaja, u dijelu finansiranja, a u odnosu na sugestiju, pri čemu je iznos finansiranja projekta korigovan sa 6.500,00 eura na 8.000,00 eura, odnosno očekivani broj finansiranja projekata 10.

Što se tiče sugestije o visini realnog ulaganja sredstava, navodimo činjenicu za NVO koje se bave zaštitom lica sa invaliditetom u oblasti saobraćaja, da je raspisan Konkurs za dodjelu sredstava za oblast zaštite lica sa invaliditetom u saobraćaju za 2024.godinu, uvećan u iznosu od 80.000,00 eura.

Sugestije za sektorsku analizu u oblasti saobraćaj, sigurnost i bezbjednost u saobraćaju:

Za oblast saobraćaj, sigurnost i bezbjednost u saobraćaju, predlog/sugestije su dostavljene od strane jedne nevladine organizacije, NVO Atsepmont, putem e mail-a.

* Tačka 2. Prioritetni problemi i potrebe koje treba riješiti u 2024.godini finasiranjem projekta i programa Nvo predlaže slijedeće:

Vazduhoplovna industrija je pod velikim pritiskom od početka 2020. godine, kada je izbijanje pandemije COVID-a gurnulo cio sektor u krizu gotovo preko noći. Oporavak od tog početnog šoka dolazio je u talasima i pokazao se izuzetno izazovnim.

2022. činilo se da je najgori uticaj COVID-a završen. Oporavak vazduhoplovne industrije je ozbiljno usporen nedostupnošću kvalifikovanog i iskusnog osoblja u različitim ključnim fazama procesa prevoza putnika, posebno na aerodromu.

Rezultirajući problemi i kašnjenja mogu stvoriti stres i umor za svo osoblje zaposleno u vazduhoplovnom sektoru zbog čega je važna saradnja strukovnih organizacija i institucija iz oblasti vazdušnog saobraćaja.

Osoblje treba stimulisati kako bi kroz strukovna vazduhoplovna Udruženja, doprinijelo održavanju visokog nivoga bezbjednosti vazdušne plovidbe.”

* Za 4.2 Opis glavnih grupa korisnika, njihov broj i potrebe predloženo je sljedeće:

Vazduhoplovno osoblje i pomoćno vazduhoplovno osoblje. Uvršćivanjem ove dvije kategorije se jačaju strukovne vazduhoplovne NVO čime Crna Gora dobija mogućnost da unaprijedi svoj sistem idejama koje vazduhoplovne institucije i organizacije u Crnoj Gori ne bi mogle da obuhvate zbog svojih ograničenih kapaciteta.

U skladu sa predlogom NVO Astepmont koji se odnose na tacke: 2. Prioritetni problemi i potrebe koje treba riješiti u 2024. godini finansiranjem projekata i programa NVO i 4.2. Opis glavnih grupa korisnika, njihov broj i potrebe, ističemo da se isti ne mogu unijeti u Sektorsku analizu za utvrđivanje predloga prioritetnih oblasti od javnog interesa i potrebnih sredstava za finansiranje projekata i programa nevladinih organizacija iz Budžeta Crne Gore u 2024. godini, imajući u vidu da se ista odnosi na sve vidove saobraćaja, uključujući i vazdušni.

Postupajući na način kako to predlaže imenovana NVO, suzili bi oblast  konkretno na vazdušni saobraćaj, pogotovo kod tačke 4.2 koji se tiče ciljnih grupa, gdje su navedene ciljne grupe:  djeca i mladi osnovnog i srednjeg obrazovanja, roditelji i članovi porodice,  mladi,  starija lica,  učesnici u svim vidovima saobraćaja ( drumski, željeznički, vodeni i vazdušni saobraćaj ), da se ista ne može unijeti jer se suzava konkretno na vazduhoplovno  osoblje, odnosno pomoćno vazduhoplovno osoblje ista se ne prihvata.

Imajući u vidu navedeno konstatujemo da ovako odradjena sektorska analiza ostavlja mogućnost NVO iz oblasti vazdušnog saobraćaja da konkurišu kod Ministarstva kapitalnih investicija.

**Ministarstvo kapitalnih investicija**